Περιβαλλοντική αξιολόγηση συμβατικών δομικών υλικών με συνδυασμό των μεθόδων ανάλυσης κύκλου ζωής και πολυκριτηριακής ανάλυσης:
Creators: name: Μαυρίδου, Σοφία Δημητρίου
Publisher: name: Aristotle University of Thessaloniki
Year: 2010
Subjects: Συμβατικά δομικά υλικά
Ανάλυση κύκλου ζωής
Πολυκριτηριακή ανάλυση
Conventional building materials
Life cycle analysis
Multicriteria analysis

description: Η παρούσα μεταπτυχιακή διατριβή αποτελεί προσπάθεια αξιολόγησης της περιβαλλοντικής συμπεριφοράς συμβατικών δομικών υλικών και ειδικότερα του ξύλου, του γυαλιού, του αλουμινίου, του χάλυβα, του σκυροδέματος καθώς και δύο θερμομονωτικών υλικών όπως είναι η εξηλασμένη πολυστερίνη και ο πετροβάμβακας. Η περιβαλλοντική αξιολόγηση των παραπάνω υλικών πραγματοποιείται με συνδυασμένη χρήση της μεθόδου ανάλυσης κύκλου ζωής και της πολυκριτηριακής ανάλυσης. Όσον αφορά στη διάρθρωση της εργασίας, στο πρώτο κεφάλαιο αναφέρονται γενικά στοιχεία αλληλεπίδρασης δομικών υλικών και περιβάλλοντος και στοιχεία σχετικά με την ενσωματωμένη ενέργεια σε ευρεία ομάδα δομικών υλικών, ενώ σημαντικό μέρος αυτού καλύπτεται από πληροφορίες πάνω σε τοξικά δομικά υλικά, με στόχο να τονιστεί η ανάγκη άμεσης οικολογικής-περιβαλλοντικής αξιολόγησης των χρησιμοποιούμενων δομικών υλικών. Στο δεύτερο κεφάλαιο αναφέρονται οι κυριότερες μέθοδοι αποτίμησης περιβαλλοντικών επιπτώσεων δομικών υλικών. Παράλληλα, περιγράφονται λεπτομερώς η μέθοδος της Ανάλυσης Κύκλου Ζωής, καθώς και η πολυκριτηριακή ανάλυση, μέθοδοι που χρησιμοποιούνται συνδυαστικά για την περιβαλλοντική αξιολόγηση των, υπό εξέταση στην παρούσα διατριβή, συμβατικών δομικών υλικών. Στο τρίτο κεφάλαιο, πραγματοποιείται περιβαλλοντική αξιολόγηση διαφόρων δομικών υλικών, τα οποία χρησιμοποιούνται κατά κόρον στα συνήθη οικοδομικά έργα. Αρχικά αναφέρονται στοιχεία παραγωγής καθώς και ιδιότητες κάθε δομικού υλικού ενώ η κάθε ενότητα ολοκληρώνεται με την περιβαλλοντική αξιολόγηση αυτού. Στο τέταρτο και τελευταίο κεφάλαιο περιλαμβάνονται ο σχολιασμός των αποτελεσμάτων εφαρμογής των μεθόδων ανάλυσης κύκλου ζωής και πολυκριτηριακής ανάλυσης για κάθε δομικό υλικό, καθώς και τα γενικά συμπεράσματα της εργασίας, ενώ κατατίθενται προτάσεις για περαιτέρω έρευνα.
description: Present master thesis is dealing with the environmental evaluation of conventional building materials, such as wood, glass, aluminium, and steel, concrete as well as of two insulating materials such as extruded polystyrene and rockwool. Environmental evaluation has been realised by the use of Life Cycle Analysis (LCA) and Multicriteria Analysis (MA). First chapter is dealing with information on the common effecting between building materials and environment, as well as data on the embodied energy of various building materials, while a part of it covers toxicity of the materials, in order to emphasize the need for direct environmental evaluation of used building materials. Second chapter, is dealing with the main methods for the environmental assessment of the impacts of building materials. Moreover, Life Cycle Analysis and Multicriteria analysis, which are used for the evaluation of the examined in the thesis materials, are described in details. Third chapter is focusing on the evaluation of various, worldwide used in construction, building materials. Firstly, production and properties of each material are described, while each section is completed with the environmental evaluation of the material. Fourth and final chapter includes results of the application of LCA and MA for each building material as well as general thesis’conclusions and suggestions for further research.